సంబురపరిచిన సైయెంట్‌ ఫలితాలు!
- లాభాల్లో 14% వృద్ధి నమోదు
- రూ.5 మధ్యంతర డివిడెండ్‌
నవతెలంగాణ, వాణిజ్య విభాగం: హైదరాబాద్‌ కేంద్రంగా పని చేస్తున్న ఐటీ, ఇంజినీరింగ్‌ సేవల సంస్థ సైయెంట్‌ రెండో త్రైమాసికానికి సంబురపరిచే ఆర్థిక ఫలితాలను ప్రకటించింది. గతంలో ఎన్నడూ లేని విధంగా సంస్థ జులై- సెప్టెంబరు త్రైమాసిక కాలంలో రికార్డు ఆదాయాన్ని నమోదు చేసింది. రెండో త్రైమాసికంలో ఆదాయం7.84 శాతం మేర పెరిగి రూ.933.4 కోట్ల నుంచి రూ.1,006.6 కోట్లకు చేరింది. సెప్టెంబరుతో ముగిసిన మూడు నెలల కాలానికి సంస్థ నికర లాభం 14 శాతం మేర పెరిగి రూ.96.2 కోట్ల నుంచి రూ.109.7 కోట్లకు చేరింది. మేటి ఫలితాల నేపథ్యంలో సైయెంట్‌ డైరెక్టర్ల బోర్డు రూ.5 ముఖ విలువ కలిగిన ఒక్కో షేరుకు రూ.5ల మధ్యంతర డివిడెండ్‌ను ప్రకటించింది. ఈ సందర్భంగా సంస్థ సీఈవో, ఎండీ కృష్ణ బోధనపు మాట్లాడుతూ రెండో త్రైమాసికంలో సంస్థ తమ అంచనాల మేరకే సంస్థ మేటి ఆర్థిక ఫలితాలను నమోదు చేసిందని అన్నారు. ఈ ఆర్థిక సంవత్సరంలో సంస్థ రెండంకెల వృద్ధిని నమోదు చేసే అవకాశం ఉందని అన్నారు.
మీ స్నేహితులకు రికమెండ్ చెయ్యండి